فرانسه نین مۆعاصیر تحصیل سیستمی سونونجو ۲۰۰ ایلده تشکول تاپمیش و دونیادا ان قاباقجیل تحصیل سیستملرین‌دن بیرینه چئوریلمیش‌دیر. اونون باش‌لیجا خوصوصیتی دؤولت تحصیل موسّسه لرینه صاحب اولماسی‌دیر. فرانسه دا تحصیل آلماق خاریجیلر ده داخیل اوْلماقلا، هامی اۆچون پول‌سوزدور. (دوزدور، بیلیم یوردولرده طلبه‌لردن نومینال اؤدمه آلینیر). داها بیر خوصوصیتی ایسه تحصیلین اوستانلرده ده باشکنددا اوْلدوغو کیمی کئیفیت‌لی اولماسی‌دیر. سونونجو معلوماتلارا گؤره، فرانسه دا شاگیرد و طلبه‌لرین سایی ۱۵ ملن. یوکسلیب و بۇ دا اؤلکه‌ده‌کی اهالینین ۴/۱ تشکیل ائدیر. اؤلکه‌ده ۷ مین کوللئج و ۲۶۰۰ لیسئی وار. هر ایل دؤولت بودجه‌سین‌دن تحصیله ۲۱ فایز وسایت آیریلیر. فرانسه داکی تحصیل سیستمی چوْخ آیدین ایفاده ائدیله‌ن میلّی خصوصیتلره مالیک‌دیر. بۇ اؤلکه‌ده سیلکلره بؤلونمه، دیپلوم و تحصیل آلما درجه‌لرینین خصوصی سیستملری وار. دؤولت تحصیل موسّسه لرین‌ده وئریله‌ن دیپلوملارا قارشی خصوصی یاناشما اولور: بئله کی، اونلار دیگر اؤزل مکتب و بیلیم یوردولره نیسبتاً داها یوکسک قیمتلندیریلیر.